
बताशा, मगही मिठास 


संपादक के कलम से 


प्यारे मित्रगण, नमस्कार। मगध सहित पुरे भारत में सन्युक्त परिवार के परिचलन रहले हे। 
पुरे परिवार में दादा-दादी, चाचा-चाची, भेया-भाभी से लेके अन्य लोग इक्क्ठे रह5 हलथिन। 
धीरे धीरे समय बदललई आउ आज के समय में सन्युक्त परिवार देखना थोड़ा मुश्किल 
काम हई। जइसे जइसे शहरीकरण होते गेलई, जरूरत के मुताबिक सब कोई अपन गाँव 
छोड़ छोड़ के शहर में बस गेलथिन। अपन काम काज़ में अइसन लगलथिन कि सब कुछ 
भूला देलथिन। दादी - दादा कने हथीन कोई शुध लेवे वाला न हई। धीरे धीरे पारिवारिक 
सम्बन्ध बिसरते चल जा रहले हे। आज कोई हीं समय न हई की तनी देख आऊं भेया 
भउजी कइसन हथीन। 


पहिले जब भी त्यौहार रहऽ हलयी. परिवार जन अपन अपन काम छोड़ के अल्प विराम ले 
हलथिन, आउ अपन अपन गाँव हो आवऽ हलथिन। बाकि अब धीरे धीरे समय अइसन 
हो गेलई कि देखहु आज पुरे परिवार एक साथ मिल जाये, त्यौहार का शादी विवाह में भी 
न हो पा रहले हे। कभी छुट्टी न मिलऽ हइ त कभी गाड़ी में सीट। 


हमनी के एक बात हमेशा याद रखना चाही. हमनी काम पेसा कमाए ला कर हियई बाकि 
पेसा कमाना ही जिंदगी न हई। जिंदगी हई अपन परिवार के साथ समय बिताना. सुख- 
दुःख में साथ रहना। जीवन में केतनो मसगुल रहियहु. लेकिन अपन परिवार जन के सुध 
लेते रहियहु। जीवन यही हो ! धन्यवाद ! 


बताशा पत्रिका ला अपन रचना भेजते रहथिन ४०६०५/०.००४४६०@००॥.८०॥ पर | 


सत्य नारायण सिंह 
07-09-2024 

मगही अधिवेशन, बिहारशरीफ, नालंदा 
सत्य नारायण सिंह 


१४ जुलाई 2024 के बिहार शरीफ में अंतरराष्ट्रीय मगही प्रचार महासंघ के तत्वाधान में 
मगही अधिवेशन आयोजित कैल गेलई। जेकरा में संघ के गणमान्य लोग उपस्थित 
रहल्थिन। खास कर के अमरकांत, अंकुश, प्रशांत, राहुल, विकास आऊ मधु अपन योगदान 
देलथीं। बिहार शरीफ निवासी श्री कामेश्वर प्रसाद, सविता देवी, रास बिहारी, जुली कुमारी, 
गुंजन कुमारी, आऊ संतोष कुमार 
जुटलथिन आऊ अपन योगदान 
देलथिन। अधिवेशन के 
अध्यक्षता सत्या नारायण सिंह 
के द्वारा कैल गेलई। ऋषि शेक 
आऊ कई अन्य संस्था से जुड़ल 
| लोग ०M लाइव भी 
¦ जुडलथीन। 


अधिवेशन में 
मगही के बारे में बात केल गेलई। अधिवेशन में निर्णय लेल गेलई कि मगही के उपस्थिति 
सब सोशल मीडिया पर आऊ बढ़ावल जाए। जादे से जादे सदस्य के मगही प्रचार महासंघ 
से जोडल जाए। साथ में सोशल मीडिया कॉन्टेंट क्रिएटर सब से आग्रह कैल गेलई कि मगही 
के असलिलता मुक्त रखल जाए। रिच के चक्कर में मगही में गंदगी फैलावे से बचल जाए। 
मगही के प्रचार हर मंच पर करे के प्रयास आऊ तेज़ करे के भी निर्णय लेल गेलयी। 
अधिवेशन में सब लोग अपन अपन बात रखलथीन। सब कोई मगही के हास पर अपन 
चिंता व्यक्त कैलथिन। सब कोई एक मत से मगही के संविधान के 8 वीं अनुसूची में डलवावे 
के प्रण भी ल्रेलथिन। 


बताशा, मगही मिठास 


निमंत्रण पत्र (जे सगरो भ्रेजन गेले हल) 


बताशा, मगही मिठास 


* कविता मगही भाषा 
लालमणि विक्रांत 

मगही मगह के भाषा 
ज्ञान के भोर हो भेया। 
अब दुनियाभर में 
पसर रहल पुरजोर हो भेया। 
मगही सरहपाद के भाषा 
मगही चन्द्रगुप्त के आशा। 
हइ पताल में पसरल 
एकर सोर हो भेया । 
मगही राष्ट्रवाद के भाषा 
उड़लइ जेकर धजा अकासा। 
बुद्ध महावीर के भाषा 
कइलक सगर इंजोर हो भेया। 
स्वर्णिम हे अतीत मगही के 
मधुरस भरल गीत मगही के। 
मगही सुरूज तेज से झकमक 
नज एकर जोर हो भेया। 
मगही से दुनिया के आशा 
मगही प्रेम के हे परिभाषा। 
मगही ओज तेज से भरल 
पोरे - पोर हो भैया । 
मगही ज्ञानभूमि के भाषा 
मगही जन-जन के अभिलाषा। 
मगही जनभाषा में 
सबके हे सिरमौर हो भैया । 

एक नजर गया बोधगया पर 
डॉराकेश कुमार सिन्हा 'रवि 


भारतीय सभ्यता,संस्कृति आउ इतिहास में एक हजार साल से जादा दिन तक अप्पन 
दमदार भूमिका अदा करे वाला मगध के ऐतिहासिक,राजनीतिक, 
सांस्कृतिक, धार्मिक,पुरातात्विक, सामाजिक आउ समसामयिकी में बडगर नाम उ जमाना 
से लेके आझ तक बनल-सजल हे। 'महिमामय','गरिमायुक्त' 'धरती' के पहिलका अक्षर से 
बनल "मगध" के धरती सच्चो महिमामय गरिमायुक्त हे, जेकर लेखा-जोखा हरेक मामला 
में एकदम फिट बईठS हे। चाहे देस 
दरसन होवेऽ चाहे धरम अरजन... 
सब में गया बोधगया अखियां तर 
झलके लगऽ हे। 
वैदिक काल आउ सिंधु घाटी 
सभ्यता के काल गुजरे के बाद उत्तर 
वैदिक काल आते-आते अपन देस में 
मनी i में चौमुखी 
सै ल आउ सैंधव सभ्यता के बाद 
चव सभ्यता के बाद दूसर चरण दूसर चरण में नगर नियोजन के एगो 
UC नया रूप के बसावट एही क्षेत्र में 
रूप के बसावट एही क्षेत्र मे सबला जादा देखे ला मिल 


हे।अप्पन मगध के धरती पर 
सबला जादा देखे ला मिल5 हे | पाटलिपुत्र,गया, 


राजगीर,बोधगया,नालंदा,अपसढ़ 
जइसन आउ जगह के ताना-बाना 
सजल हल जेकर सोहरत भरल कारनामा के धमक दूर देस तक बढ़ईत5 गेल। 
भारतीय सांस्कृतिक परंपरा के मेरुदंड हिआं के धारमिक अवस्था आउ उनकर 
लमहर परंपरा हे जेकरा में मगध के भूमि आदि अनादि काल से धरम आउ दरसन के 
प्रमुख स्थल रहल हे। अइसे तो इस पवितर भूमि मे केतनन तीरथ विराजमान हे लेकिन 
उनकर बीच तीरथ के तीरथ गया के अप्पन मान हे। वेद पुराण,स्मृति आदि में उल्लिखित 
गया अइसन जगह हे जेकरा संसार के सबला पुरान आउ जाग्रत बतावल जा हे। गया के 
धरती मोक्ष के धरती है, गया के धरती श्राद्ध पिंडदान के भूमि हे, गया के धरती तरनतारन 
के जगह हे... एहीं से आम बोलचाल में इ नगर के 'गया जी' कहल जा हे, जेकर लोकप्रियता 
समूले संसार में बनल$ हे। 

गया के धरती के मगध भूमि के समन्वय के भूमि कहल जा हे, जहां मगही के तीनों 

रूप के प्रचलन उ जमाना से आझ तक बिना रोक-टोक के निरंतर जारी हे।मगही के 
विकास के आल-जाल गुथे आउ बड़ी तरह के सरोकार के साथी गया रहलक हे जे धरम- 
संस्कृति के साथे-साथ तीरथ परंपरा, लोक-समाज संस्कार, मूरति बनावे के कला, पहाड़ी 
गुफा के निरमान, मिठाई बनावे के कला, पहलवानी, कुश्ती, संगीत,वादन, लेखन 
,साहित,कवित्त परंपरा आउ केतनन गतिविधि में चढ़-बढ के भाग लेते रहलऽ हे। गया के 
मूरति आउ गया के मिठाई दुनों देस भर में आझो खूब नामी बनल हे।नया जमाना में 
आजादी के लड़ाई में भी गया के बड़ी जोरदार भूमिका रहल हे। सन्‌ 930 के गया षड्यंत्र 
आजादी के लड़ाई के एगो 
अइसन मोड़ हे, जेकरा 


गया के इतिहास के बनावे सजावे में भुलायल नऽ जा सकः 
गया के गयापाल के भी बडी जोगदान ह।हिआं के स्वतंत्रता सेनानी 


् नऽ खाली देस में तरह-तरह 
हे जिनका गेवाल, गयावाल चाहे पंडा हि बिलूक काला 


जी भी कहल जा हे। गया के धारमिक पानी के कड़ा सजा भी 


पहुंचाने पयलन हल। श्याम बर्थवार, 
संस्कार के जन-जन तक पहुंचाने वाला विश्वनाथ माथुर,बाबू अनुग्रह 


आउ आगे बढ़ाए वाला इ पंडाजी के नारायण सिन्हा, Fo 
काल्या कवण 70० प्रसाद, सरदार मोहम्मद 
5 में गेल है लतीफुर्रहमान, जगलाल 
नचर 0८७७७८8 । महतोडॉ. केशव प्रसाद 
पराक्रमी वैष्णव राक्षस के काया पर be गुरुशरण i 
भदानी, शत्रुघ्न शरण सिंह, 
जग होवे घड़ी होल हलई5। सहदेव सिंह, बाबू खुशीयाल 
सिंह, जयनाथ पति... अइसन 
कुछ नाम हे, जिनका कभी भुलाएल नऽ जा सकः हे। अंग्रेजबन के जमाना में भी गया के 
गयावाली संस्कृति फलते फूलते रहलऽ।उ जमाना में हिंआ अनाज मंडी, दवाई मंडी, 
कपड़ा पट्टी आउ पान के बाजार फनदरिबा के नया मान मिलल। 
गया के इतिहास के बनावे सजावे में गया के गयापाल के भी बड़ी जोगदान हे जिनका 
गेवाल, गयावाल चाहे पंडा जी भी कहल जा हे। गया के धारमिक संस्कार के जन-जन तक 
पहुंचाने वाला आउ आगे बढ़ाए वाला इ पंडाजी के ब्रह्म कल्पित कहल गेलऽ हे जिनकर 
इहलोक में आगमन गयासुर नियन पराक्रमी वैष्णव राक्षस के काया पर जग होवे घड़ी होल 
हलईऽ। गया के मंदिर, गया के जीवन रेखा फल्गु के घाट, कुंड, तलाव आउ पहाड़ पर 
बनल देवालय में इनका जोगदान तो हइए हे, साथे साथ संगीत, पहलवानी,शेल, साहित, 
धरमसाला,कवित्त परंपरा में भी इनकर योगदान बड़ी सराहे जुकूर हे। पंडित मोहन लाल 
महतो वियोगी एही गयापाल कुल के सितारा हलन जे अप्पन लेखनी से समूले देस- दुनिया 

में नाम कमयलन। आझ भी इनकार पुरान बसावट भरल बस्ती फल्गु किनारे "अंदर गया 
के नाम से देखल जा सक$ हे, जहां चार बड़गर फाटक आउ चौदह झरोखादार खिड़की 
के बीच में मध्यकाल में 4 गोत्रीय इनकर समांग ॥4 टोला के 484 घर में निवास करऽ 
हलन। आझ नया जमाना में इनकर समाज में भी बड़ी बदलाव आएल हे बकि तीरथ वृत्ति 
में समरपन बनलऽ हे। इनकर बड़गर बड़गर हवेली एही बतावऽ हे कि इ सबके जीवन 
राजा-महराजा से कोई कम नऽ हल। 
गया के सात पहाड़ जइसे कि रामशिला, प्रेतशिला, ब्रह्मयोनि, भस्मकूट, 
धेनुकूट,नागकुट आउ मुरली; गया के सात कुंड यथा रामकुंड, ब्रह्मकुंड ,सावित्रीकुंड 
'सीताकुंड गयाकुंड, आकाशगंगाकुंड आउ मातंगीकुंड; गया के सात सरोवर रामसागर, 
वैतरणी, ब्रहमसत, रूक्मिणी, बिसार, सूरजकुंड(दखिन मानस) उत्तरमानस आउ पुरान 
जमाना में गया के सात बाग-बगईचा गया के एगो अजगुत भरत चित्र उपस्थित कर हे। 
कङ्कः | रा गया के मंदिरवन के नगरी भी कहल 
. `` जाहे; जहां केतनन देवी-देवता के देवालय 
4 जन आस्था के केंद्र बनल हे।एकरा में श्री 
3 विष्णुपद के बड़ऽ नाम हे।इ तीर्थवेदी मंदिर 
रे गध के सबला पुरान उपास्य स्थल में एक 
3 हे।एकर नव श्रृंगार इंदौर के होल्कर वंश के 
महारानी अहिल्याबाई के किरपा से होवे के 
बाद एकर नाम आउ खिल गेल।माई 
मंगलागौरी,पितामहेश्वर,बंगला 
स्थान,दुःखहरणी,भेरो स्थान, पंचमुखी 
महादेव,ःसंकटा माता मंदिर,हनुमान 
मंदिर,काली बाड़ी, कामाख्या मंदिर, दुर्गा 
बाड़ीसुरसा मंदिर,सुरूज कुंड 
मंदिर,कोटेश्वर शिव मंदिर,अक्षय 
वट,वृद्धपरपिता महादेव मंदिर, कपिलधारा, सीताकुंड मंदिर, मार्कण्डेय मंदिर, झारखंड 
महादेव, बुढ़वा महादेव, रामशिला ठाकुरबाड़ी मंदिर जइसन मंदिर गया के धारमिक 
क्षितिज पर पुरान जमाना से चरचित हे। 
गया में समूले देस दुनिया के घूमताहर हर दिन आते रहऽ हथिन। फिन हरेक साल 
आसिन महीना के पहिला पख में होवे वाला "पितरपख'" में हिंआ बड़गर मेला लग5 हे आउ 
अप्पन पुरखन के तारे वाला इ मेला के नाम पर आवे वाला रकम-रकम के लोगवन से गया 
एगो 'छोटा भारत' नजर आवड हे| श्राद्ध पिंडदान के कारने गया के पांचवा धाम कहल जा 
हे, जे बिहार के सांस्कृतिक राजधानी के रूप में जानल जाऽ है। 
उत्तर आउ उत्तर पूरब भारत के चरचित सांस्कृतिक स्थल गया के नाम के साथ 
बोधगया के नाम अभिन्न रूप से जुड़ल हे, एही कारन हे कि गया के साथ बोधगया के 
चरचा नऽ होना एगो बड़ बहुत अन्याय होबत। गया से 4] किलोमीटर दखिन निरंजना नदी 

के किनारे बोधगया आबाद हे, जेकर पुराना नाम उरूबिल्व(उरूबेला)हल, जइसे कि गया 
के गिनती उ जमाना में कीकट क्षेत्र में करल5 जा हल। गया बोधगया से ओइसहीं साथ हेऽ 
जइसे हरिद्वार से ऋषिकेश, मथुरा से वृंदावन,भुवनेश्वर से कोणार्क ,रांची से हटिया,गया से 
Es बनारस से मुगलसराय, देहरादून से मसूरी, हैदराबाद से सिकंदराबाद, औरंगाबाद 
अजंता। 
छठी शताब्दी ईसा पूर्व के पहिले भी बोधगया के ख्याति हल।उ घड़ी इ ब्रह्म क्षेत्र 
हलऽ, जहां अग्निहोत्री ब्राह्मण अप्पन जग लगी नामी हलनऽ। गयासुर के इ पादखंड हलs, 
जहां बाद में सिद्धार्थ के ज्ञान ज्योति मिले के बाद इ जगह के सिद्धि प्रसिद्धि खूबे बढ़िआऽ 
गेल आउ फिन धरमसाधना के इ जगह बोधगया के नाम से सउसे देस दुनिया में नाम 
कमयलक। 
आझ बोधगया एगो अंतरराष्ट्रीय पर्यटन स्थल के रूप में स्थापित हे जहां के सबला 
नामी बड़गर चीज महाबोधि महाविहार के 27 जून 2002 के विश्व दाय स्मारक में जोड़ 
लेवे के बाद हिंआ के सम्मान और बढ़ गेल। बोधगया में जापान, चीन, थाईलैंड, कंबोडिया, 
वियतनाम, बांग्लादेश, श्रीलंका, लाओस, कोरिया, भूटान सहित केतनन विदेसिअन के 
मंदिर-पेगोडा देखल जा सकऽ हे, एकर साथे-साथ जयप्रकाश उद्यान, माया सरोवर 
पुरातत्व संग्रहालय, कालचक्र ,बुद्ध के चलंत मूरति,बोधगया मठ, खुला अकाश के नीचे 
बुद्ध के बड़गर मूरति...घुमताहर के मन के भाव हे। 

इ जानकारी के बात हे कि अप्पन मगध में सबला जादा विदेसी जातरी बोधगया में त5 
सालों भर तीरथजातरी सबसे जादा गया में आवऽ हथिन।कहे के मतलब बोधगया आउ 
गया सालों भर जतरिअन से गुलजार रह हे। 

सन्‌ 973 में औरंगाबाद आउ नवादा फिन 986 में जहानाबाद के अगले जिला 
बन जाए से गया के जगह-जमीन में कमी आ गेल बकि सब जगह पर एंकर तासीर कायम 
हे। गया बोधगया के मगध के दुनों आंख कहल जाए तऽ बेजाए नऽ होबतऽ काहे कि एकर 
आन-मान आदि -अनादि काल से बनल हे।कुल मिलाके मगध के ख्याति प्राप्त जगहवन 
में गया आउ बोधगया के नाम अगाड़ी हे, जहां मगध के सुनहरा कल आउ आज के झलक 
अभियो बरकरार हे। 


डॉ.राकेश कुमार सिन्हा'रवि' 
"अखिलेशायन" 
गोदावरी (भैरवस्थान)गया. 
गया-823007, बिहार. 
सचल-9934463552 
इमेल- kumar.drrakesh85@gmail.com 

भारतीय जनसंचार सस्थान (आईआईएमसी) 
अंकुश 


भारतीय जनसंचार सस्थान (आईआईएमसी) भारत के प्रमुख मीडिया आऊ संचार शिक्षा 
संस्था सब मे से एगो हई । एकर पतिष्ठा आऊ योगदान के कारण एकरा पत्रकारिता के 
"मक्का " कहल जा हई । भारत के विभिन्न रैंकिंग आऊ सर्वेक्षण सब में ई संस्था लगातार 
शीर्ष पर रहले हे जे एकर उत्कृष्टता आऊ उच्च शैकझनीक मानक के दरसाव हई । 


आईआईएमसी भारतीय मीडिया उद्योग के अनेको प्रमुख आऊ प्रतिष्ठित पत्रकार देलके 
हे, जे देश आऊ दुनिया में अपन पहचान बनेलथीन हें। एकर विद्यार्थि सब न केवल राष्ट्रीय 
स्तर पर बल्कि अंतरराष्ट्रीय स्तर पर भी अपनी प्रति भा के लोहा मनवैलथी हें। 


आईआईएमसी के कैंपस और कोर्सेस 

वर्तमान में भारतीय जनसंचार संस्थान के देशभर में 6 कैंपस हई। इ कैंपस सब में मुख्य 
कैंपस नई दि ल्ली में स्थित हई ,जबकि अन्य पांच रीजनल कैंपस जम्मू ऐजोल, कोट्रायम, 
अमरावती, और डाभासोन (गुजरात) में स्थित हई । इ कैंपस विभिन्न भाषा आऊ क्षेत्र के 
छात्र सब के संचार आऊ मीडिया के शिक्षा दे हई । 


आईआईएमसी में वर्तमान समय में दु प्रकार के कोर्स चल रहले हे: 


॥. पीजी डि प्लोमा कोर्सेस (एक वर्षीय) इ कोर्सेस में स्नातक स्तर के विद्यार्थि के लिए 
विभि न्न मीडि या और संचार क्षेत्र में विशेषज्ञता प्राप्त करे के अवसर होव हई। 


इ कोर्सेस निम्नलिखित हो : 
“पीजी डि प्लोमा इन हिंदी जर्नलिज्म 
“पीजी डि प्लोमा इन इंग्लिश जर्नलि ज्म 
“पीजी डि प्लोमा इन एडवर्टाइजिंग एंड पब्लिक रिलेशंस (एड एंड पीआर) 
“पीजी डि प्लोमा इन रेडियो एंड टीवी जर्नलिज्म 
“पीजी डि प्लोमा इन डिजिटल मीडिया 

2. परास्रातक (मास्टर्स) कोर्सेस 
आईआईएमसी हाल ही में स्नातकोत्तर स्तर पर डुगओ नया मास्टर्स कोर्सेस के शुरुआत 
केल्के हे : 


“मास्टर्स इन स्ट्रेटेजिक कम्युनिकेशन 
“मास्टर्स इन मीडिया बिजनेस एडमिनि स्ट्रेशन 


*प्रवेश प्रक्रिया 


इ सब कोर्सेस में प्रवेश ला अभ्यर्थी के कोइ भी विषय में स्नातक (ग्रेजुएशन) के डिग्री रहे 
के चाही। प्रवेश प्रक्रिया में अभ्यर्थि सब के ४74 द्वारा आयोजित ७६7-6 प्रवेश 
परीक्षा देवे पड़ऽ हई , जेकरा में सफल होला पर ही कोर्स में नामांकन मिल सक5 हई। 


*प्रवेश परीक्षा पाठ्यक्रम:- 


भारतीय जनसंचार संस्था के प्रवेश परीक्षा के कुल 75 प्रश्न के साथ 300 अंक के होव हई 
। कुल 75 प्रश्न में छह विभाग से प्रश्न पुछल जा हइ के नीचे देल गेलो हे । 


I. General Awareness of Indian Political and Economic Environment. 
2. International Developments (Political and Entertainment) 

3. Awareness of current Public issues. 

4. Indian history and Social Science. 


5. Information Communication Technologies and its application in Media 
Industry. 


6. Mass Media and Society. 


आईआईएमसी के प्रवेश प्रक्रिया आऊ शिक्षण पद्धति अत्यधिक प्रतिस्पर्धी आऊ कठोर 
होव हई, जे इ संस्थान के देश के सर्वश्रेष्ठ मीडिया शिक्षण संस्थान सब मे से एक बनाव 
हई। 


--0-- 

“विषय” जे भारत के शिक्षा प्रणाली में जोड़े के 


चाही 
युमन कुमार साव 


आज के वर्तमान समय के शिक्षा केवल मात्र रट्टा और अधिक से अधिक अंक लावे मात्र 
वाला शिक्षा ही रह गले , और ई बात जगजाहिर है । कश्मीर से लेके तमिल नाडू और 
गुजरात से लेके अरुणाचल प्रदेश तक समान शिक्षा नय है और एकर बहुत सारा कारण 
है किंतु कुछ कुछ विषय ऐसन है जे भारत के हर माध्यमिक बोर्ड में पढ़ावल जा सके है 
| 


पहला विषय कक्षा ४ से कक्षा ७ तक भारत के जितना भी मुख्य भाषा है (संविधान में 
उपस्थित भाषा) के प्राथमिक ज्ञान देवे के चाही , जैसे की भाषा ता करना ओकर 
पहचानना 
पहला वरत "२०: उच्चारण के पहचानना । 
भारत के जितना भी मुख्य भाषा हे [iss 
बहुत कठिन है कोय 
(संविधान में उपस्थित भाषा) के र १० के Es 
प्राथमिक ज्ञान देवे के चाही , जेसे की हा पा श 
EMIT GI IC SSI सरलता से सीखावल जा 
पहचानना उच्चारण के पहचानना । स अल 
टूसरा विषय है के 


कक्षा ८ से लेके कक्षा १० तक तकनीकी अध्ययन के पाठ्यक्रम में जोड़े के जैसे की 
बढ़ईगीरी, बिजली मिस्त्री, दर्जी , ८०५१५, इत्यादि | एकर साथ वैदिक खान पान और 
प्राथमिक आयुर्वेद के भी अध्यन पाठ्यक्रम में लावे के चाही । 

तीसरा कक्षा २ से कक्षा ८ तक रामायण महाभारत और संस्कृत के शिक्षा देवे के चाही 
ताकि विद्यार्थी लोग के अपन इतिहास और संस्कृति के बारे में ज्ञान बड़ते। 


चौथा कक्षा ४ से कक्षा ८ तक भारत के हर प्रांत के भुगोल के बारे में अध्यन करावे के चाही 
| 

वैदिक गणित आजके शिक्षा प्रणाली से लगभग विलुप्त हो गले और यही कारण है कि 
अधिकतर विद्यार्थी गणित में रुचि नय ले हे काहे की आधुनिक गणित के समझना एक 
मध्य वर्ग के विद्यार्थी के सरल नय होवे है इसीलिए आज के वर्तमान समय में वैदिक गणित 
सिखाना आवश्यक हो जा है जेकरा से एक मध्य वर्ग वाला विद्यार्थी भी गणित के सरल 
भाव से सीख सके है । 


वैसे इतना कुछ तो लिख दलिये शिक्षा प्रणाली में परिवर्तन करे के लिए पर पता नय ई 
जीवन काल में होते की नय एकरा पर प्रश्नवाचक चिन्हा तो है पर ई लेख यदि सच में वास्तव 
में परिवर्तित होते तो भारत सही में विश्वगुरु बन सके है । 
वैसे लिखे के मन तो और भी बहुत कुछ है पर ऊ अगला लेख में लिखवे। 
आज के विचार मगही भाषा के लिए - 
" आज हिंदुस्तानी और अंग्रेज़ी भाषा के लिए मगही छोड़ दे 

रलहो , कल तोहर पीढ़ी अंग्रेज़ी और विदेशी संस्कृति के लिए 

हिंदुस्तानी भारत और सनातन छोड़ दतो “ 


एक कदम मगही के और 
बिहार झारखंड के उज्जवल भविष्य के ओर 


जय मा भारती 


२८२०९० 


सुमन कुमार साव 

। कविता मातृभाषा 
गोपाल पाठक 


मगही हमर मातृभाषा एकरे से हम सिखली | 
लईका से अब बड़ा होके असल जवानी पईली।। 


मईया बाबुजी सबसे पहिले मगही भाषा बोलयलन । 
हिन्दी अऊ अँगरेजी बोलिया सब मगही में सुनयलन ।। 


स्कूलवा में भी मास्टर साहेब मगहीया में पढ़यलन । 
भले हिन्दी कितबबा में पढ़ मगही में समझयलन ।। 


चॉक हई अंगरेजी लेकिन चॉकबा लाओ रे लईकन | 
डस्टर के डस्टरवा कहके अनुवाद असानी कयलन || 


लोग सब पहिले मगही के गाँव गंवार बतयलन | 
एही से अभी भी कुछ अइसन हथ बोले में सरमयलन ।। 


तनि जानल बड़कन भईया दीदी मगही भाषा । 
छोटकन के तू मत भड़काबऽ पुरखन धरले आशा ।। 


मगध क्षेत्र के मगही संस्कृति सब मिलकर बढ़ाबऽ | 
देश विदेश में ई भाषा के नया रूप देखाबऽ ।। 


कर रे मे मे 


6 गोपाल पाठक 
भदसेरी ( जहानाबाद ) 

मगही भाषा आउ ओकर विकास में बाधा 


। लेख ऋषिषेक 


मगध साम्राज्य से लेके अभी के बिहार झारखण्ड तक मगही भाषा के रंग रूप, नाम, 
फेलाव सब में बहुत बदलाव अयले हय। कभी इ भाषा मगध जइसन शक्तिशाली साम्राज्य 
के राजभाषा होवें हलय पर आज एकर कोई पूछवइया ने हय। बिहार में त कोई दर्जा ने 
हय भला हय झारखण्ड के जे मगही के दूसरा राजभाषा के दर्जा देले हय। 


भारत में लगभग 7 करोड़ लोग इ भाषा उपयोग करे हथिन पर एकरा के चरदिवारी 
के भाषा बना के रख देवल गइल हय। अप्पन पूंनरुत्थान से इ भाषा काफ़ी दूर नज़र आवे 
हय। 


साहित्यिक परिदृश्य में बात 
करि त "शेष आनंद मधुकर" 
साहित्य अकादमी के "भाषा 
सम्मान" पुरस्कार मिलल हय। पर 
ह से हमनी के संतुष्ट ना 
| 


अब हम बात करबि असली 
बाधा पे जो मगही भाषा के विकास 
के आगू रोड़ा हय। 


॥- एगो स्वतंत्र लिपि के प्रसिद्ध ना 
होला, मगही भाषा के अप्पन लिपि 
हय बिहारी लिपि (कैथी) जेकरा कहल जा हय। ओकर प्रयोग एकदमे खतम होना। 


2- मगही के खली घर के भाषा बना देना जबकि एकरा पठन पाठन अउ रोज़गार के 
भाषा बनावे के चाही 

नकी भाषा के पढ़ाई उच्च स्तर पर होवें हय। एके नर्सरी से शुरू करे के जरुरत हय। ८6 
०6 तक। 


4-३ भाषा के प्रचार प्रसार अच्छे से हो पाना 

5- सरकार के द्वारा एकरा उपेक्षित रखला 

6- पोथी पत्रा न्यूज़ सोशल मीडिया में उपयोग ना करना 
7- मगहिया साहित्यकार, क्रिएटर्स के हिन दृष्टि से देखना 
8- मगहिया के बहरी मिलला पे मगही में बात ना करना 
9- सरकारी हुए निजी स्तर पर आर्थिक मदद ना मिलना। 


ऊपर जितना बाधा हय ओकर अलावे हज़ारो बाधा हय जेकरा पे बात अउ दूर 
करे के उपाय अगला अंक में। 

बताशा 


कार्टून के कोना 
साभार : कीतीशि आउ बी बी सी हिंढी 


मगही मिठास 


महंगाई सब 
ला होव हर्ड, 


BEIGE | हिन्दी 

कहाँ गइलय हमर मगही 
। कविता ⁄ ऋषिषेक 


कहाँ गइलय हमर मगही 
आकाश खा गइलयया 
निगल गइलय पाताल। 


जवान भुललय अप्पन भाषा 
भूल गइलथिन बड़ बुढ़ 
बुतरू और बाल। 


सरकारों के मन मस्तिष्क से 
उतर गइलय इ भाषा। 
लोगन लागी इ सुनर 

बन गइलय तमाशा।। 


फिर एकरा जियाम हम 

फिर एकर मान बढ़ाम हम। 
आठमा अनुसुची में ढुकाम हम 
बिहार के राजभाषा बनाम हम।। 


--0-- 

” कविता बिहार हई, 
सत्य नारायण सिंह 
बिहार हई 
भागलपुर के जर्दालू आम में 
मगध के मगही पान में 
मिथिला के मखान में 
गया के तिलकुट में 
मुजफ्फरपुर के लीची में 
मिथिला के मधुबनी पेंटिंग में 
बिहारशरीफ के रेऊढ़ी में 


बिहार हई 

सिलाओ के खाजा में 
शादी के बाजा में 
तयोहार के कपड़ा में 
कुटिया के खपड़ा में 
छठ के दौरा में 
दूल्हा के मोरा में 


बिहार हई 
गाजा में 
खाजा में 
तिलकुट में 

बताशा में 
अनरसा में 
रेउडी में 

छेना में 
गुलाबजामुन में 
पेडा में 

बर्फी में 
कलाकंद में 
लोंगतत्ता में 
इमरती में 
जलेबी में 
परवल के मिठाई में 
ल्ट्टोमें 

हवा मिठाई में 
भुआपाक में 
ठेकुआ में 
रसमलाई में 
बेलगरामी में 
रबडी में 

सोन पापडी में 
चमचम में 
कंपाकली में 
मालपुआ में, लड्डू में आऊ लाइ में । 

मगही बुझौवल 
मधु कुमारी | नव नालंदा ० » 


§ , एक चिरैयाँ रसनी, 

मगही बुझौवल के उत्तर 
मधु कुमारी | नव नालंदा ०॥ » 


बुझौवल - 0 - गिरगिट 
बुझौवल - | - जोक 
बुझौवल - 3 - ओस 
बुझौवल - 4 - तलवार 


अपने सब भी अपन रचना भेजे में कोई कोताही 
नै केरियहो| झट पट लिख के हमरा पठा देहो। 


ईमेल आइडी हको: 


batasha.patrika@ gmail.com 

बताशा 


मगही मिठास 


हि 


चजताशा 


पत्रिका में छपल कहानी, कविता, लेख या आउ कोई सामग्री के मालिक ओकर रचनाकार हथि। 
संपादक अथवा कोई आउ जे इ पत्रिका छापे में सहयोग कइलथिन हे उ कइसहूं इ सामग्री के जिम्मेवार न हथीन। 
अगर अपने कोई बात से नाखुश हथि या कि रचनाकार के प्रोत्साहित करना चाह हथि, त किरपा कर के रचनाकार 
से संपर्क कर सक हथि। जय मगही। 

एकंगर मगही | Ekangar Magahi 


@EkangarMagahi - 526 subscribers : 94 videos 
नमस्कार, > 


twitter.com/EkangarMagahi 


Customize channel Manage videos 


For Magahi content visit: 


https://Www.youtube.com/@EkangarMagahi 

@burabhala * I.54K subscribers * 357 videos 
चैनल ठाक लगे तो तुरंत ५५७७००९ कौ।जए। यहीं हमारी ताक़त है। ...more 

¢ bura-bhala.blogspot.com 

यह हमारे समाज का चैनल है, जो हमारे आपके भले-बुरे से बना है। यहां कुछ 
भी भला-बुरा चलेगा, बस नीयत बुरी न हो। यह एक सामुदायिक प्लेटफॉर्म है 
जहां सबके लिए मंच खुला है। ख़ास तौर पर उनके लिए जिन्हें कही और मंच 
नहीं मिलता। आइए, जुड़िए अपने वीडियो हमसे शेयर कीजिए जिसमें समाज के 
लिए संदेश हो "बुरा-भला टीम" (burabhalat@gmail.com) 
https://Wwww.youtube.com/@burabhala 

